GiliGold/VAD_KnessetCorpus huggingface dataset:
משה אבוטבול:
שיקלי, תהיה חזק, העם איתך וזה מה שחשוב.
משה אבוטבול:
כל השאר יימחקו מההיסטוריה עם ההצבעה ההזויה שלהם.
איתן גינזבורג:
חבר הכנסת בני בגין, בבקשה.
זאב בנימין בגין:
אדוני היושב-ראש, חבריי חברי הכנסת, אני שמעתי בקשב רב, אני חושב שישבתי כאן הרוב הגדול של הדיון, שמעתי את החברים ושמעתי בקשב רב את דבריו של חבר הכנסת שיקלי, ואין לי ספק, על יסוד הדברים שהוא אמר, שמה שאנחנו רואים לנגד עינינו זו מחלוקת אידיאולוגית עמוקה בינו לבין סיעתו.
זאב בנימין בגין:
אז על כך אני מבין שאין חולק, והשאלה היא רק מהי המסקנה מתוך המחלוקת הזאת.
זאב בנימין בגין:
חברים פה במהלך הדיון הואילו להזכיר את שמי פעם, פעמיים, שלוש, לא ספרתי.
זאב בנימין בגין:
בהתחלה חשבתי שאני צריך לראות את זה כמחמאה, עכשיו אני לא בטוח, וניסו לגזור גזרה שווה בין הדיון הזה לבין הצבעותיי בכנסת בין השנים 2015 ל-2019, שנים שאכן בהן ניסיתי, ולעיתים גם הצלחתי, לשפר הצעות חוק שהתנגדתי לנוסחן הראשון, ואכן פעמים אחדות, לא רבות, שלא הצלחתי בכך, הצבעתי נגד הצעות חוק אחדות במליאה.
זאב בנימין בגין:
נכון.
זאב בנימין בגין:
אבל בכל ארבע שנות קיומה של הממשלה, בין השנים 2015 ל-2019, תמכתי בקיומה, הצבעתי בעדה בהצבעות אמון, פעמיים החליטו ראשי הקואליציה חבריי להשעות אותי מחברותי בוועדות הכנסת – פעם בוועדת הפנים, פעם בוועדת החוקה – קיבלתי את הצעדים האלה ברצון, וכאשר התראיינתי, ראיינו אותי בעניינים אלה, תחזרו ותיווכחו, גם בעל פה וגם בכתב, גם ברדיו ואמצעים אחרים, אמרתי: משמעת קואליציונית הוא כלי חשוב מאוד למשילות, ואם יש לעיתים שחבר הכנסת לא יכול לעמוד במשמעת הזאת והוא נענש, אז אני מקבל עליי.
שלמה קרעי:
גם את שיקלי הענישו.
זאב בנימין בגין:
וחברי דודי אמסלם גם זוכר איך קיבלתי ברצון ובחיוך, ואפילו נפגשנו כחברים לפני ואחרי, אין לי שום בעיה, אבל מה המקרה שלפנינו?
דוד אמסלם:
אחרי חודש.
זאב בנימין בגין:
הצבעה שיטתית - -
דוד אמסלם:
החזרנו אותך אחרי חודש לוועדה.
זאב בנימין בגין:
- - בכל האורך עם האופוזיציה.
זאב בנימין בגין:
אני יושב בספסלים, הם לא הקדמיים.
זאב בנימין בגין:
אני מסתכל לעיתים על לוח ההצבעות, בספסלים שאני יושב עליהם אדום, ריבוע אחד ירוק; בספסלים שאני יושב עליהם ריבוע ירוק, אחד אדום.
זאב בנימין בגין:
פעם, פעמיים, שלוש, עשר.
זאב בנימין בגין:
אני חושב שתגובה טבעית צריכה להיות, אדם אומר, בסדר, אני לא - - -
שלמה קרעי:
אבל אתה תמכת בגרסה ב' בשנת 91', יש פה ציטוט שלך: אני מציע להיזהר, אני אתמוך בגרסה ב', שאומרת פרישה אידיאולוגית בלי קבלת תמורה לא תיחשב כפרישה.
יואב קיש:
הוא לא קיבל תמורה, בני.
שלמה קרעי:
אתה הצבעת.
שלמה קרעי:
זה החוק שעבר בשנת 91'.
יואב קיש:
ברור שיש פה מחלוקת אידיאולוגית.
יואב קיש:
אתה הצבעת.
יואב קיש:
יש פה מחלוקת אידיאולוגית, אתה צודק, אבל הוא לא קיבל תמורה, ואתה הצבעת שאם אין תמורה זו לא פרישה.
זאב בנימין בגין:
חבריי, אתם שמים את הדגש - -
דוד אמסלם:
דרך אגב, יש פה מחלוקת בין אידיאולוגיה לאופורטוניזם.
זאב בנימין בגין:
- - על מילה אחת חשובה.
זאב בנימין בגין:
אם מדובר בהצבעה, שתי הצבעות, שלוש הצבעות, אבל כשמדובר - - -
יואב קיש:
יש פה פרישה אידיאולוגית, אין בעיה, לא אומרים שלא.
משה טור פז:
אתה הצבעת בעד.
יואב קיש:
פרישה אידיאולוגית של השר מתן כהנא.
שלמה קרעי:
אבל זה לא מופיע בחוק.
שלמה קרעי:
אין מספר בחוק.
איתן גינזבורג:
חבר הכנסת קרעי.
שלמה קרעי:
כתוב במפורש, רק אם קיבל תמורה.
איתן גינזבורג:
חבר הכנסת קרעי, אני קורא אותך לסדר פעם שנייה.
יריב לוין:
הצעה של איל ינון פה בוועדה, לא קיים דבר כזה בכלל.
זאב בנימין בגין:
אתם פה מנסים ללמד אידיאולוגיה.
זאב בנימין בגין:
כאשר מפלגתי הליכוד - - -
אורית סטרוק:
לא, מנסים - - -
איתן גינזבורג:
חברת הכנסת סטרוק, אל תפריעי לו.
אורית סטרוק:
אני עוזרת לו.
איתן גינזבורג:
את מפריעה לו.
זאב בנימין בגין:
כאשר חבריי בממשלה תמכו במסירת חברון ברובה לידי צר ואויב, קמתי ופרשתי מן הממשלה.
זאב בנימין בגין:
כעבור כשנה, כאשר חבריי בליכוד החליטו למסור לערפאת – אחרי משא ומתן איתו, מצאו שם חבר כפי שאמרו – למסור יישובים בצפון שומרון, קמתי ועזבתי את הליכוד.
שלמה קרעי:
והיום מכרת את המדינה למועצת השורא.
איתן גינזבורג:
חבר הכנסת קרעי, מספיק.
רם שפע:
לזה תמחא כפיים, לא למה שאמרת מקודם.
זאב בנימין בגין:
אבל השיטתיות - - -
זאב בנימין בגין:
אני חושב שזה לא טבעי, לפחות לי, חבריי - - -
אופיר כץ:
בגלל זה - - -
זאב בנימין בגין:
אני ממש לא משפטן - - -
יואב קיש:
אבל לא הפרישו אותך, בני, זו בדיוק הנקודה.
יואב קיש:
גם במקרים האלה לא היה דיון בוועדת הכנסת ולא דיברו על - - -
איתן גינזבורג:
חבר הכנסת קיש, למה להפריע לו כל הזמן?
יבגני סובה:
- - - שהוא התפטר.
איתן גינזבורג:
חבר הכנסת סובה, אל תפריעו.
שלמה קרעי:
מהממשלה, לא מהכנסת.
יואב קיש:
ב-2019 - - - מהממשלה, לא מהכנסת.
איתן גינזבורג:
חבר הכנסת קיש, אל תפריע לבגין.
זאב בנימין בגין:
לכן אני במידה רבה מתפלא על הדיון כי אני מתפלא על ההתעקשות של חבר כנסת, שמודיע אכן מן היום הראשון ועד היום שהוא מייחל להפלתה של הממשלה - -
דוד אמסלם:
אני לא מאמין - - - אומר דברים כאלה.
זאב בנימין בגין:
- - שהוא מתעקש להיות חבר הקואליציה בה.
דוד אמסלם:
תראה מה קרה לך, בני בגין, תראה לאן הגעת.
איתן גינזבורג:
חבר הכנסת אמסלם, תן לו לומר את מה שהוא רוצה לומר.
איתן גינזבורג:
אתה יכול להעלות על דעתך שאנשים חושבים אחרת ממך?
דוד אמסלם:
תראה איזה - - -
איתן גינזבורג:
יכול להיות שמישהו חושב אחרת ממך ותהיה סבלני כדי לשמוע דעה אחרת?
איתן גינזבורג:
או שאתה חייב להפסיק אותו באמצע?
משה אבוטבול:
בני, מה אביך המנוח היה מצביע כאן?
משה אבוטבול:
מה אביך המנוח היה מצביע כאן, בני?
משה אבוטבול:
שאלתי שאלה.
איתן גינזבורג:
למעשה זו פעם שנייה.
משה אבוטבול:
מה אביך המנוח היה מצביע כאן?
איתן גינזבורג:
חבר הכנסת אבוטבול, אני קורא לך לסדר פעם שנייה.
זאב בנימין בגין:
אני אומר לך: אני לא יודע, וגם אתה לא יודע.
משה אבוטבול:
אתה לא יודע, אני אומר לך שהוא היה מצביע נגד.
זאב בנימין בגין:
אני לא יודע - - -
משה אבוטבול:
הוא היה איש ארץ ישראל, הוא דאג לערכים שלו.
איתן גינזבורג:
חבר הכנסת אבוטבול, אני קורא לך לסדר פעם שלישית.
משה אבוטבול:
הוא לא היה כמוך ש - - -
איתן גינזבורג:
חבר הכנסת אבוטבול, נא לצאת מהאולם.
משה אבוטבול:
עכשיו אני יוצא.
משה אבוטבול:
זה בסדר, מסתדר לי עם הלו"ז, איתן.
איתן גינזבורג:
אני שמח שעזרתי.
איתן גינזבורג:
שמחתי לעזור.
משה אבוטבול:
מסתדר עם הלו"ז.
איתן גינזבורג:
תמיד תקרא לי.
איתן גינזבורג:
(חבר הכנסת משה אבוטבול יוצא מאולם הוועדה).
זאב בנימין בגין:
אדוני היושב-ראש, אחרי הצהרתי על אי ידיעתי המובהקת בשאלה מה היה אומר היום אדם שנפטר לפני 30 שנה, אני מחזיר לך את רשות הדיבור.
שלמה קרעי:
רק לא ענית לגבי החוק.
יואב קיש:
בני, אבל לא ענית בלי תמורה.
יואב קיש:
בחוק כתוב בפירוש.
יואב קיש:
אתה הצבעת על נוסח ב'.
איתן גינזבורג:
חבר הכנסת קיש, די, מספיק.
רם שפע:
אתה, יש לך זכות לדבר על לא ענית?
רם שפע:
כל הציטוטים שלך הפוכים אחד לאחד ממה שאתה אומר פה היום.
רם שפע:
אחד לאחד, אחד לאחד.
יואב קיש:
אני אומר לך במפורש, חוות דעת משפטית - - - הוא הצביע לאופציה ב'.
איתן גינזבורג:
חבר הכנסת יואב קיש, אני קורא לך לסדר פעם שנייה.
רם שפע:
עשית הפוך מכל מה שטענת.
יואב קיש:
למה אתה לא קורא לו?
איתן גינזבורג:
כי אתה מפריע לי.
איתן גינזבורג:
הוא מגיב לך - - -
רם שפע:
אגב, אתה לא יחיד.
רם שפע:
גם בצלאל סמוטריץ', שלא נמצא פה היום, החליף את שולי מועלם, בא להסביר למה צריך להצביע נגד אורלי לוי.
איתן גינזבורג:
אתה בלי הפסקה.
איתן גינזבורג:
חבר הכנסת יוסי טייב, בבקשה.
יוסף טייב:
אדוני היושב-ראש, האמת שהקשבתי בקשב רב וניסיתי ככה להישאר מתורבת, אבל - - -
יבגני סובה:
לא הפרעת לאיש - - -
יוסף טייב:
השתדלתי לא להפריע לאיש.
יוסף טייב:
באמת אני תוהה כי אני עמדתי בפאנלים רבים מול אנשים של ימינה במערכת הבחירות, בפרט מול הקהילה הצרפתית, ואני שמעתי ואחד הטיעונים העיקריים של מפלגת ימינה היו, אנחנו מפלגה אידיאולוגית, אנחנו אנשי ארץ ישראל, למפלגה שאתה מייצג אין אידיאולוגיה ומה פתאום אתה מגיע לציבור למרות שאתה בא ממנו, ואתה בא לרמות את הציבור ופעם אחר פעם, פאנל אחר פאנל, חבר הכנסת כלפון עמד מולי והייתה מלחמה, מלחמה אמיתית על הבוחר כדי לבוא ולשכנע אותו מה באמת ומי הנציג שיבוא ויוביל את האג'נדה שלו.
יוסף טייב:
זה לא סוד שהקהילה הצרפתית היא קהילה ציונית מאוד, אוהבת ארץ ישראל, אוהבת את שלושת הדגלים של ארץ ישראל, תורת ישראל ועם ישראל, ואני חושב שהמציאות בשטח מוכיחה שלא חבר כנסת שיקלי הוא הפורש אלא ההיפך כי כשאני מגיע לקהילה ולקהילות, לצערי אני לא רואה אף אחד מהנציגים של ימינה שחרשו את השטח במערכת הבחירות ומאז נעלמו עקבותיהם.
יוסף טייב:
צר לי שחבר הכנסת כלפון לא מצא לנכון לבוא ולהגיע לפה ולומר את דברו כי אני חושב שהיה לו הרבה מה לומר כאיש ארץ ישראל, כאיש ימין, ולצערי אני מופתע מכמה דברים.
יוסף טייב:
אחד, איך אפשר כסיעה שלמה לבוא ולהכריז על חבר כנסת אידיאולוגי, שבא ושומר על הערכים שלו – זה מה שהובטח לבוחר, איתן; כפי שאתה הבטחת לבוחר, אתה והמפלגה שלך בכנסת ה-23, וכשראיתם שזה לא מתאים למה שהבוחרים שלכם רצו, החלטתם לקום וללכת ולפרק את הממשלה.
יוסף טייב:
באותו ליל חניונים, וחבל שרם שפע יצא כי באמת רציתי לפנות אליו באופן ישיר.
יוסף טייב:
למרות שלא הסכמתי וחלקתי על המהלך שהוא עשה עם מספר חברי כנסת, אומנם גם מהליכוד, פניתי אליו ואמרתי לו: רם, אני אומנם לא מסכים עם מה שעשית אבל מצדיע לך על זה ששמרת על העקרונות שלך.
יוסף טייב:
אפשר לשאול אותו, אלה דברים שנאמרו מייד לאחר ההצבעה.
יוסף טייב:
אני חושב שזה הזמן לבוא ולומר לחבר הכנסת שיקלי – בשונה ממתן כהנא, השר לשירותי דת, חבר הכנסת כלפון, שקד, חברת הכנסת פינטו, אתם הולכתם שולל את המצביעים שלכם.
יוסף טייב:
אתם במשך מערכת בחירות שלמה, ואני כאחד שעמדתי מולכם בפאנלים, עמדתי מולכם מול הציבור ואני עד היום פוגש את הציבור הזה, אתם רימיתם אותו ואני שומע היום איך הציבור מקבל באהדה את המהלך הזה של חבר הכנסת שיקלי, שבא ושומר סך הכול על מה שהם הבטיחו.
יוסף טייב:
לבוא ולומר היום שחבר כנסת אידיאולוגי יופרש, אני קצת בהלם.
יוסף טייב:
אדוני היושב-ראש, ברשותך, אני רוצה לקרוא לך נוסח שעוד מהדהד באוזניי, ביום כניסתי לכנסת, הכנסת ה-23, נוסח שקרא בזמנו יושב-ראש הכנסת, חבר הכנסת יריב לוין: אני מתחייב לשמור אמונים למדינת ישראל ולמלא באמונה את שליחותי בכנסת.
יוסף טייב:
על הנוסח הזה כל אחד מאיתנו כאן התחייב, אמר במילים שלו "מתחייב אני".
יוסף טייב:
הלוואי, והלוואי אני אומר, שכל אחד פה מאיתנו, בפרט אלה שהולכים להצביע בעד אותה פרישה, יהיו גברים כמו חבר הכנסת שיקלי ויעמדו איתן על אותה התחייבות כי זה מה שהובטח לבוחר, זה מה שהתחייבתם בכניסה שלכם לכנסת.
יוסף טייב:
יש לכם עוד מספר דקות, מספר שעות, אני לא יודע, עד שתגיעו לאותה החלטה האם להצביע בעד או נגד.
יוסף טייב:
אדוני היושב-ראש, יש לי איתך שיחות ארוכות.
יוסף טייב:
אני מכיר בך כאדם הגון וישר.
יוסף טייב:
לא רק אתה, אני חושב שכל מי שיושב פה, בסופו של דבר אם הוא ישב סביב עצמו וישים קצת בצד את הפוליטיקה – נכון, אנחנו פה במגרש פוליטי, אבל בסוף יש פה מהלך שייזכר לדורות, ואל תשכחו שהעולם הוא עגול.
יוסף טייב:
מה שאתם הולכים לעשות פה לחבר כנסת אידיאולוגי, הגון, שסך הכול בא לשמור על העקרונות של המפלגה שלו, של הסיעה שלו, שהחליפה את עורה, והחליפה את עורה ברגע האחרון, אני חושב שזה דבר שלא ייעשה.
יוסף טייב:
אני באמת קורא לכם שוב לבוא ולחשוב על מה שאתם הולכים לעשות.
איתן גינזבורג:
תודה רבה, חבר הכנסת טייב.
איתן גינזבורג:
רק אומר במאמר מוסגר.
איתן גינזבורג:
כשאמרת תהיו גברים, יש פה גם נשים, אפשר גם להיות נשים.
קריאה:
וזה מדינת ישראל וחוקיה.
יוסף טייב:
בשפה העברית אני חושב שזה כולל גם.
אופיר כץ:
גם חבר הכנסת קינלי אמר "כגבר אל גבר" ולא הערת לו.
איתן גינזבורג:
גבר אל גבר אני מבין.
איתן גינזבורג:
תהיו גברים זה משהו אחר.
משה טור פז:
אופיר, אני נורא מתחבר למקום הנשי שלי אבל זה גבר לגבר.
יואב בן צור:
גם הוא דיבר על העובדות.
יואב בן צור:
האישה היחידה שהייתה עברה.
איתן גינזבורג:
מה אכפת לך שגם אני אעיר פעם הערת ביניים?
יוסף טייב:
איתן, אני שמח שהערת אבל הייתי מצפה שבאמת תתייחס למהותם של דברים ופחות לצורה.
איתן גינזבורג:
לא, אני לא אתייחס.
איתן גינזבורג:
רק אמרתי אמירה כי אתה יושב ליד חברת כנסת שגם אמורה להצביע, ואתה יודע, מפאת כבודה - -
יוסף טייב:
צודק.
איתן גינזבורג:
- - אז מפאת כבודה גם ניתן לה לדבר.
איתן גינזבורג:
חברת הכנסת פינטו, בבקשה.
שירלי פינטו קדוש:
(אומרת דברים בשפת הסימנים, להלן תרגומם: ראשית, אני מבקשת להביע את תנחומיי לידיד אמת, חברי חבר הכנסת ניר אורבך, על פטירת אימו וכן על פטירת חמותו.
שירלי פינטו קדוש:
כממלאת מקום יושב-ראש הסיעה, אני רוצה בשם כל סיעת ימינה לנחם את חבר הכנסת ניר אורבך ולאחל לכולנו שלא נדע צער.
שירלי פינטו קדוש:
)
איתן גינזבורג:
אמן.
שירלי פינטו קדוש:
(אומרת דברים בשפת הסימנים, להלן תרגומם: באופן אישי, הדיון היום הוא דיון לא קל.
שירלי פינטו קדוש:
את עמיחי שיקלי הכרתי בבחירות ב-2019, מה שמכונה מועד א'.
שירלי פינטו קדוש:
ראיתי בו שותף לדרך, רצנו יחד ואף התיידדנו והתחברנו.
שירלי פינטו קדוש:
כינוס הוועדה לדיון על הכרזתו של חבר הכנסת עמיחי שיקלי, חבר סיעתי, סיעת ימינה, כפורש הוא דבר שאני לא שמחה בו ולא ששה לקראתו.
שלמה קרעי:
הווירוס שיקלי.
שירלי פינטו קדוש:
(אומרת דברים בשפת הסימנים, להלן תרגומם: חבר הכנסת שיקלי הוא נבחר ציבור).
שלמה קרעי:
כמה אפשר לשקר?
איתן גינזבורג:
הקריאה הבאה, אתה בחוץ.
שירלי פינטו קדוש:
(אומרת דברים בשפת הסימנים, להלן תרגומם: חבר הכנסת שיקלי הוא נבחר ציבור ועלינו לגשת למלאכת השימוע הזו בענווה.
שירלי פינטו קדוש:
הפרשת חבר כנסת מכהן היא נושא מורכב וכבד-משקל.
אורית סטרוק:
- - - למה את משקרת - - -
שירלי פינטו קדוש:
(אומרת דברים בשפת הסימנים, להלן תרגומם: ועלינו לגשת אליו בשום שכל וברגישות, מתוך מחשבה, תבונה ובהיגיון המתבקשים.
שירלי פינטו קדוש:
הבקשה שהונחה על ידי ראש הממשלה וכפי שהוצגה על ידי חברי השר כהנא, מסכמת תקופה ארוכה שבה חבר הכנסת שיקלי נקט בפעולות ובמדיניות שלא מותירה ברירה אלא לתהות על מחויבותו למשמעת הקואליציונית בכלל, ולסיעה בפרט.
אורית סטרוק:
את אמרת את זה לפני חודשים - - -
אורית סטרוק:
למה היא משקרת?
איתן גינזבורג:
חברת הכנסת סטרוק, היא תגיד את כל מה שיש לה לומר ואת לא תפריעי לה.
איתן גינזבורג:
את לא תפריעי לה.
שירלי פינטו קדוש:
(אומרת דברים בשפת הסימנים, להלן תרגומם: החל מהימנעות בהצבעות ועד הצבעות שיטתיות ועקביות נגד הצעות חוק מהותיות של הקואליציה.
שירלי פינטו קדוש:
מדינת ישראל, אחרי שנתיים ומעלה של שיתוק רוחבי בכל משרדי הממשלה ובכל הפעילות הממסדית מול הציבור, עמדה בפני בחירות חמישיות הרסניות.
שירלי פינטו קדוש:
העם מפולג - - -
אורית סטרוק:
ליאת, תסבירי לה שהיא משקרת - - -
איתן גינזבורג:
חברת הכנסת סטרוק, את לא מבינה – שירלי, שנייה – את לא מבינה שאת מפריעה, בעיקר ראוי להקשיב לה כי היא לא שומעת אותך.
אורית סטרוק:
- - - מה שהיא אומרת.
איתן גינזבורג:
אני מבקש ממך להפסיק להפריע לנו, להפסיק להפריע לנו.
אורית סטרוק:
היא משקרת.
איתן גינזבורג:
והיא תאמר את כל מה שהיא רוצה.
איתן גינזבורג:
את לא הצנזורית שלה.
אורית סטרוק:
שתגיד מה שהיא רוצה.
איתן גינזבורג:
את לא הצנזורית שלה ואת לא ברומטר היושר שלה.
שירלי פינטו קדוש:
(אומרת דברים בשפת הסימנים, להלן תרגומם: חברת הכנסת אורית סטרוק, גם כשאת שיקרת לגביי אני לא הפרעתי לך.)
איתן גינזבורג:
היא תאמר את מה שהיא רוצה ואת לא תפריעי לה.
איתן גינזבורג:
אם את תמשיכי להפריע לה, את תמצאי את עצמך מחוץ לאולם הזה, זה הכול.
אורית סטרוק:
לא אפריע לה - - -
איתן גינזבורג:
אז אל תדברי.
איתן גינזבורג:
הדרך שבה את מפריעה היא בדרך הדיבורים.
איתן גינזבורג:
אל תדברי.
אורית סטרוק:
ביקשתי שליאת תסביר לה שאני אומרת שהיא משקרת.
איתן גינזבורג:
בבקשה, חברת הכנסת פינטו.
שירלי פינטו קדוש:
(אומרת דברים בשפת הסימנים, להלן תרגומם: מדינת ישראל אחרי שנתיים ומעלה של שיתוק רוחבי בכל משרדי הממשלה ובכל הפעילות הממסדית מול הציבור, עמדה בפני בחירות חמישיות הרסניות.
שירלי פינטו קדוש:
העם מפולג, מחלת הקורונה והסגרים הורסים את הכלכלה ואת החוסן החברתי של העם.
שירלי פינטו קדוש:
ראש הממשלה נפתלי בנט התייצב עם הרבה אומץ, כשטובת המדינה לנגד עיניו, ומקים את ממשלת האחדות.
מיכל מרים וולדיגר:
איזה אחדות?
יואב קיש:
מכר את כל עקרונותיו.
שירלי פינטו קדוש:
(אומרת דברים בשפת הסימנים, להלן תרגומם: הקמת הממשלה מנעה את המשך השיתוק, ייצבה את הכלכלה, עצרה את הכאוס, והוזרמה תקווה חדשה לעם בציון.
יואב קיש:
שישה מנדטים.
שלמה קרעי:
מה, אתם רצים עם תקווה חדשה בבחירות הבאות?
שירלי פינטו קדוש:
(אומרת דברים בשפת הסימנים, להלן תרגומם: כאשת ימין, הישיבה בקואליציה מורכבת זו אינה הדבר הכי נוח אבל הוא הדבר הנכון למדינת ישראל לאור המצב שמדינת ישראל הייתה שרויה בו, ועודנה.
שירלי פינטו קדוש:
כינון הממשלה מאפשר לאזרחי ישראל לקבל שירותים ממשלתיים ראויים, נותן ודאות למשק ומאפשר למדינה להתנהל כסדרה.
שירלי פינטו קדוש:
בבואי לקבל החלטה בעניין זה ולהצביע, ללא שום משמעת סיעתית או קואליציונית, השיקול שיעמוד לנגד עיניי הוא טובת מדינת ישראל ואזרחיה.
שירלי פינטו קדוש:
רק לפי זה אפעל.
שלמה קרעי:
משמעת נורבגית.
יריב לוין:
עם כל הכבוד, אני רוצה רק להעיר לפרוטוקול - - -
איתן גינזבורג:
לא, חבר הכנסת לוין, אני מבקש ממך.
יריב לוין:
לא, אני רוצה להעיר לפרוטוקול - - -
איתן גינזבורג:
לא, אי אפשר ככה להתייחס לדיון בצורה כזאת.
קריאה:
אז אין משמעת סיעתית?
אורית סטרוק:
- - - חודשים אומרת - - -
יריב לוין:
אני רוצה להעיר לפרוטוקול - -
איתן גינזבורג:
חברי הכנסת, אני מבקש.
יריב לוין:
- - שהשיקול של טובת המדינה ואזרחיה הוא לא שיקול רלוונטי לעניין שבפנינו.
איתן גינזבורג:
זו עמדתה, זו עמדתה לאופן שבו היא תצביע - -
יריב לוין:
פה צריך להצביע על פי העובדות.
איתן גינזבורג:
- - ובו היא תצביע על פי עמדתה ולא על פי מה שאתה אומר לה להצביע.
יריב לוין:
לא, אני לא אומר לה מה להצביע.
יריב לוין:
אני אומר שהשיקול הזה הוא לא רלוונטי לעניין.
גיא בוסי:
משפטית, אדוני.
קריאה:
תקשיב ליריב רגע.
איתן גינזבורג:
חבר הכנסת יבגני סובה, בבקשה.
יריב לוין:
זה אומר בעצם שהיא אומרת לנו, אני מתעלמת מהוראות החוק - - -
רם שפע:
לא, היא לא אמרה את זה.
איתן גינזבורג:
חבר הכנסת לוין, תודה רבה.
שירלי פינטו קדוש:
(אומרת דברים בשפת הסימנים, להלן תרגומם: זה לא מה שאמרתי.
שירלי פינטו קדוש:
יש הבדל.
שירלי פינטו קדוש:
אני רואה את טובת המדינה לנגד עיניי, וזה - - -)
שלמה קרעי:
אולי שהיועצת המשפטית תבהיר לפי איזה שיקולים הם צריכים להצביע.
איתן גינזבורג:
היא אמרה אין משמעת סיעתית, אין משמעת קואליציונית, היא תצביע על פי צו מצפונה.
אורית סטרוק:
שלא תשקר - - -
איתן גינזבורג:
חבר הכנסת יבגני סובה.
שירלי פינטו קדוש:
(אומרת דברים בשפת הסימנים, להלן תרגומם: אורית, את פשוט חוצפנית.
שירלי פינטו קדוש:
את פשוט אישה חוצפנית.
שירלי פינטו קדוש:
את חוזרת על אותו שקר עוד פעם ועוד פעם וזה לא הופך את זה לאמת.
שירלי פינטו קדוש:
פשוט נמאס לי ממך.
שירלי פינטו קדוש:
נמאס לי ממך.
אורית סטרוק:
את אומרת כל הזמן - - - שיקלי ואת משקרת פה.
איתן גינזבורג:
חבר הכנסת סובה, בבקשה.
יבגני סובה:
אדוני היושב-ראש, קודם כול תודה.
שירלי פינטו קדוש:
(אומרת דברים בשפת הסימנים, להלן תרגומם: מי את שתגידי לי מי אני?
שירלי פינטו קדוש:
מי את?
שירלי פינטו קדוש:
- -)
אורית סטרוק:
את אומרת - - -
שירלי פינטו קדוש:
(אומרת דברים בשפת הסימנים, להלן תרגומם: הדבר האחרון שאת צריכה להגיד לי זה מי אני.
אורית סטרוק:
את אומרת שצריכים להפריש את שיקלי.
אורית סטרוק:
אני רק מצטטת אותך.
שירלי פינטו קדוש:
(אומרת דברים בשפת הסימנים, להלן תרגומם: את חצופה ומשקרת.
אורית סטרוק:
אל תגידי לי שאני חוצפנית - - -
שירלי פינטו קדוש:
(אומרת דברים בשפת הסימנים, להלן תרגומם: פשוט חצופה ומשקרת.
שירלי פינטו קדוש:
את לא תגידי לי מי אני ומאיפה באתי, את לא תגידי לי מי אני.
איתן גינזבורג:
חברת הכנסת שירלי פינטו, תודה.
איתן גינזבורג:
בבקשה, חבר הכנסת סובה.
אופיר כץ:
סובה, רק לפני שאתה מתחיל, ציטוט - - - מתן כהנא - -
איתן גינזבורג:
לא, לא, בשום פנים ואופן לא.
איתן גינזבורג:
חבר הכנסת כץ, אני קורא לך לסדר פעם ראשונה.
אופיר כץ:
- - הדרך של ליברמן היא דרך רעה, דרך משסה - -
איתן גינזבורג:
חבר הכנסת כץ, אני קורא לך לסדר פעם שנייה.
אופיר כץ:
- - ממש לא נשב איתו - - -
איתן גינזבורג:
אתה נוהג כבר פעם שלישית לעשות את הדברים האלה וזה ממש לא מקובל.
אופיר כץ:
רק להזכיר לו שנייה לפני.
איתן גינזבורג:
והחיוך הזה - -
קריאה:
תן לנו קצת הערות ביניים.
איתן גינזבורג:
- - הכובש, לא יעזור לך הפעם.
יבגני סובה:
הוא גם שחקן טוב, שחקן קט-רגל מצוין.
יבגני סובה:
קשה לי גם לעמוד מול היכולות שלו גם במגרש.
רם שפע:
אופיר, זו המחמאה היחידה שמגיעה לך היום.
יבגני סובה:
אדוני היושב-ראש, קודם כול, לפני שאני אתייחס ואדבר באמת לחבר הכנסת שיקלי - - -
אורית סטרוק:
גם לקרוא לו וירוס וגם להגיד - - -
איתן גינזבורג:
חברת הכנסת סטרוק, אני קורא אותך לסדר פעם שלישית.
שלמה קרעי:
הוא לא אמר לך לצאת.
שלמה קרעי:
שלישית זה לא לצאת, אורית.
איתן גינזבורג:
אני מבקש לא להפריע ליבגני סובה.
אורית סטרוק:
מה זה שלישית, אני לא יודעת.
יבגני סובה:
קודם כול, אדוני היושב-ראש, אני מצטרף לתנחומים למשפחת אורבך, חברי ניר אורבך.
יבגני סובה:
זו באמת טרגדיה ואני מכאן שולח לו חיבוק מכולנו, בלי קשר לקואליציה-אופוזיציה, ימין-שמאל.
יבגני סובה:
אז תרשה לי להצטרף לניחומים.
יבגני סובה:
דבר שני, באמת אני לא ראיתי דבר מחפיר מזה.
יבגני סובה:
חברת הכנסת שירלי פינטו לא שומעת בגלל שהמתורגמנית שלה ליאת מתרגמת את מה שהיא אומרת.
אורית סטרוק:
אז ש - - -
יבגני סובה:
ואת פונה אליה.
יבגני סובה:
חברים, זה כבר רמה הכי ירודה שיכולה להיות.
יבגני סובה:
זה גם לי מותר להגיד.
שירלי פינטו קדוש:
(אומרת דברים בשפת הסימנים, להלן תרגומם:
שירלי פינטו קדוש:
תחכי שאני אסיים לדבר - - -)
שלמה קרעי:
אתה עכשיו מזלזל בה.
יבגני סובה:
לא מזלזל, זה בדיוק מה שאני חושב - - -
שלמה קרעי:
אתה עכשיו אומר שהיא לא יכולה לנהל פה ויכוח - - -
שירלי פינטו קדוש:
(אומרת דברים בשפת הסימנים, להלן תרגומם: אז שתגיד לי את זה בצורה נגישה בסוף דבריי ולא לחתוך לי את התרגום.
שירלי פינטו קדוש:
אני רוצה קצת רגישות להנגשה.
אורית סטרוק:
- - - אז גם לך - - - מה קרה?
שירלי פינטו קדוש:
(אומרת דברים בשפת הסימנים, להלן תרגומם: אין בעיה, המתורגמנית לא יכולה לתרגם לי פעמיים.
איתן גינזבורג:
חבר הכנסת סובה, אנא תתייחס לדיון ולא לחברי כנסת אחרים.
יבגני סובה:
אני בסבלנות ממתין לשלוש דקות שלי בשביל להגיד את דבריי.
יבגני סובה:
אני רוצה להגיד שהיא לא תפריע.
איתן גינזבורג:
חברת הכנסת סטרוק, נא לצאת מהאולם.
איתן גינזבורג:
עכשיו לצאת מהאולם.
איתן גינזבורג:
(חברת הכנסת אורית מלכה סטרוק יוצאת מאולם הוועדה).
יבגני סובה:
אני חושב שעצם ההתייחסות לדיון זה התייחסות לכל מה שאנחנו רואים בכנסת ב-11 החודשים האחרונים.
יבגני סובה:
אני רוצה גם להגיד ולציין שמי שראה היום את השידור מעשר בבוקר, ורובנו נמצאים כאן מהבוקר, אז א', הוא זכה פה לשיעור היסטורי פוליטי, הייתי אומר ככה, גם לשמוע פה דברים שהיו לפני 30 שנה ולצערי גם לראות כיצד הכנסת השתנתה בשנים האחרונות, ואני אומר את זה בצער.
יבגני סובה:
אני אומר את זה בצער כי אני לא משתמש במילה "נוכל".
יבגני סובה:
אתם הפכתם את זה לכלי שלכם.
יבגני סובה:
אני לא משתמש.
יצחק פינדרוס:
זאת המציאות.
דוד אמסלם:
אז איך אתה קורא - - - לא הבנתי, סובה.
יבגני סובה:
אני חושב שגם כשאנשים מסתכלים עלינו ואחר כך מקללים - -
דוד אמסלם:
איזה מילה בעברית יש לנוכל, ספר לנו.
יבגני סובה:
- - ואחר כך משתמשים במילים האלה, אז אני חושב שאת השיעור הזה לא צריך לקחת.
דוד אמסלם:
איך אתה קורא נגיד לבן אדם שקרן?
דוד אמסלם:
לא, איך הוא קורא בעברית?
דוד אמסלם:
איך קוראים בעברית לבן אדם שקרן?
דוד אמסלם:
איך קוראים בעברית לבן אדם נוכל?
קריאה:
פורש.
דוד אמסלם:
צדיק?
קריאות:
בנט.
איתן גינזבורג:
חבר הכנסת מעוז, די.
יבגני סובה:
חבר הכנסת שיקלי, אני מדבר אליך.
יואב קיש:
דודי.
יואב קיש:
בנט.
יבגני סובה:
אני, אפשר להגיד שאני מכיר אותך רק מהאולם וקצת פה ושם, אתה יודע, לא היו לנו שיחות, אני לא חבר סיעה שלך.
יבגני סובה:
אני מכיר את קורות החיים שלך, אני חושב שאתה בן אדם אמיץ, אתה נלחם עבור המדינה, סיכנת אני מניח לא פעם את החיים שלך עבור המדינה, יש הרבה אנשים חוץ ממך שגם סיכנו את החיים, אנשים גם שתרמו למדינה, לא רק אתה תרמת למדינה.
יבגני סובה:
אני גם חושב שאתה צריך קצת לבחור - -
יואב בן צור:
גם השר כהנא.
יבגני סובה:
- - את הביטויים שאתה משתמש נגד ראש ממשלה מכהן, נגד הממשלה, גם כשאתה לא מסכים.
יבגני סובה:
אז תרשה לי לתת לך שיעור קטן גם בעניין הזה.
יבגני סובה:
אני לא אשכח שאני התיישבתי איתך לפני הבחירות האחרונות כי אתה נכנסת למערכת הפוליטית רק בבחירות האחרונות.
יבגני סובה:
וישבנו איתך בשידור של ערוץ הכנסת, ודיברת דברים שמעולם לא היו אבל דיברת על זה בביטחון כזה, אמרתי: חכה, אתה עד לא נבחרת לחבר כנסת, אתה כבר ממציא פה שטויות ואפילו משקר.
יבגני סובה:
זה מה שאמרתי לך – בצחוק אמרתי כמובן.
יבגני סובה:
ואני רוצה להחזיר אותך שנה לסיטואציה שהייתה במערכת הפוליטית, כשאתה נכנסת פעם ראשונה אנחנו כבר היינו אחרי שלושה סבבים של בחירות.
יבגני סובה:
אני שמעתי בקשב רב מה אתה אמרת ושמעתי בקשב רב את הדברים האידיאולוגיים שלך, וזה בסדר גמור.
יבגני סובה:
ומה הלאה?
יבגני סובה:
מה הפתרון שלך?
יבגני סובה:
מה הפתרון?
יבגני סובה:
לו הקול שלך היה מכריע והיית בא ואומר, תשמע, אני החלטתי לעבור לצד השני, לממשלה – שאני לא יודע מהי ממשלה בדמיון שלך - - -
יבגני סובה:
לא ביקשתי, יואב, שתעזור לי.
יבגני סובה:
תן לי בבקשה.
יואב קיש:
אבל הוא לא עבר לצד השני.
יבגני סובה:
תן לי, אני פונה אליו.
יואב קיש:
בנט עבר לצד השני.
יבגני סובה:
יואב, תן לי.
איתן גינזבורג:
חבר הכנסת יואב קיש, אתה בקריאה שלישית כבר.
יבגני סובה:
כלומר, כל הטיעונים שלך שאתה הצגת, ואתה כבר אמרת את זה מעל הדוכן בכנסת, אני הרבה זמן כמו רובנו מבלה במליאה, שומע אותך.
יבגני סובה:
אז מה הפתרון?
יבגני סובה:
מה ההצעה שלך?
יבגני סובה:
אין.
דוד אמסלם:
הצעה לגבי מה?
יבגני סובה:
כלומר, ההצעה שלך והפתרון שלך זה בחירות חמישיות.
יריב לוין:
זה רק עוזר להכריז עליו כפורש.
יבגני סובה:
אני לא ביקשתי שתעזור לי.
יבגני סובה:
לא ביקשתי.
יבגני סובה:
אני מדבר אליו.
שלמה קרעי:
אם הבוס שלך לא היה קורא אותנו לסבבי בחירות, הכול היה טוב פה.
איתן גינזבורג:
חבר הכנסת קרעי, פעם שלישית.
איתן גינזבורג:
אתה בקריאה שלישית, חבר הכנסת קרעי.
יבגני סובה:
זה סבב נוסף של בחירות, זה סבב נוסף של כאוס פוליטי, ועכשיו לשאלה הפרקטית.
יצחק פינדרוס:
עוד פעם, מי שעשה את זה, אומר יושב-ראש ישראל ביתנו.
יבגני סובה:
חבר'ה, אתם רציתם לנהל פה שאלות, נכון?
יבגני סובה:
רציתם שחבר הכנסת שיקלי גם יענה מן הסתם על השאלות, אז אני שואל שאלה.
יבגני סובה:
אני לא שמעתי ממך את הפתרון, איך אתה רואה את זה, כי גם אם כל ימינה הייתה עוברת לצד - - -
יריב לוין:
איזה מין נימוק זה.
יבגני סובה:
זה לא נימוק, זאת שאלה.
יריב לוין:
מה זה?
יבגני סובה:
זאת שאלה לחבר הכנסת שיקלי.
רם שפע:
אתה אחראי פה על הנימוקים?
יבגני סובה:
זאת שאלה לחבר הכנסת שהיא לגיטימית.
יריב לוין:
אתה שומע מה אתה אומר?
רם שפע:
לא הבנתי.
רם שפע:
כל נימוק שלא - - -
איתן גינזבורג:
חבר הכנסת רם שפע.
יבגני סובה:
לא, אני עוד לא סיימתי.
דוד אמסלם:
אנחנו במשחק טאקי?
יבגני סובה:
תן לי עוד חצי דקה.
יבגני סובה:
ועכשיו אני רוצה לשאול אותך, ההצבעה על התקציב.
יבגני סובה:
הרי אתה יודע שתקציב היה כלי ניגוח של הממשלה הקודמת בשביל ללכת לבחירות פעם אחר פעם אחר פעם, בשביל להכניס את המדינה לכאוס, ואתה יודע בדיוק מה זה הדבר הזה של תקציב.
יבגני סובה:
למה אתה הצבעת נגד התקציב?
יבגני סובה:
לא שמעתי ממך אף טיעון מקצועי נגד התקציב, אתה פשוט באת ולחצת אוטומטית, אוטומטית, אוטומטית, כי קיבלת מה שנקרא עצות מהחבר'ה.
יבגני סובה:
ועכשיו אני שואל אותך שאלה אחרונה ובזה אני מסיים, אדוני היושב-ראש.
דוד אמסלם:
ה-52 מיליארד שקל למנסור עבאס - - -